

**G U V E R N U L R O M Â N I E I**

**HOTĂRÂRE**

privind actualizarea valorii de inventar a unui bun imobil aflat în domeniul public al statului și în administrarea Institutului Cultural Român

Având în vedere prevederile art. 21 și 22 din Ordonanța Guvernului nr. 81/2003 privind reevaluarea și amortizarea activelor fixe aflate în patrimoniul instituțiilor publice, aprobată prin Legea nr. 493/2003, cu modificările și completările ulterioare,

În temeiul art. 108 din Constituția României, republicată și al art. 288 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

Guvernul României adoptă prezenta hotărâre.

Art. 1- Se aprobă actualizarea valorii de inventar a imobilului cu nr. MFP 164654, aflat în domeniul public al statului și în administrarea Institutului Cultural Român, conform anexei care face parte integrantă din prezenta hotărâre, ca urmare a reevaluării, în condițiile legii.

Art. 2 - Institutul Cultural Român își va actualiza în mod corespunzător datele din evidența contabilă și, împreună cu Ministerul Finanțelor, va opera modificarea corespunzătoare a anexei la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.

**PRIM-MINISTRU**

**Ionel - Nicolae CIUCĂ**

ANEXĂ

DATELE DE IDENTIFICARE

ale imobilului situat în municipiul București, sectorul 1, Aleea Alexandru nr. 38, aflat în domeniul public al statului și în administrarea Institutului Cultural Român pentru

care se actualizează valoarea de inventar ca urmare a reevaluării acesteia

|  |  |  |  |  |  |  |
| --- | --- | --- | --- | --- | --- | --- |
| **NR.****MFP** | **Codul de clasificare** | **Locul unde este situat imobilul** | **Elemente-cadru de descriere tehnică/Carte funciară** | **Valoarea de inventar actualizată** | **Baza legală** | **Persoana juridică ce administrează imobilul/CUI** |
| 164654 | 8.29.07 | Municipiul București, sectorul 1, Aleea Alexandru nr. 38 | Suprafaţă teren = 2350mpNr. construcţii = 2 imobil C1: suprafata construita la sol: 787 mpC2: suprafata construita la sol: 428 mpCarte funciara: 258391 | 17.809.328 lei | Hotărârea Guvernului nr. 576/2018 / Raportul Curții de Conturi nr.12/06.09.2021/Proces verbal de reevaluare nr.364/21 din 30.12.2019 | Institutul Cultural Român /CUI: 15726657 |